આપણે જેની વાત કરી રહ્યા છીએ એણે પોતાની જિંદગીના નિર્ણયો પોતાની ટર્મ્સ પર કર્યા. નાનકડી કોલેજમાંથી ઇન્ટર કોલેજિયેટ નાટકોથી શરૂ થયેલો એમનો પ્રવાસ એમ.પી. બનવા સુધી પહોંચ્યો છે. પરેશ રાવલના કુટુંબ કે અંગત જીવન વિશે ભાગ્યે જ કોઈ ગોસિપ આપણને સાંભળવા મળે છે. સામાન્યત: એ કોઈ વિવાદમાં પડતા નથી કે બીજા કોઈના જીવન વિશે કમેન્ટ કે ટ્વીટ કરતા નથી. રાજકારણ સાથે જોડાયેલા એમના ઘણા વ્હોટ્સએપ વિડિયો ફરે છે, પરંતુ એ સિવાય પરેશ રાવલ ભાગ્યે જ કોઈ પાર્ટીમાં કે જાહેર સમારંભોમાં દેખાય છે. પોતાના અંગત જીવન અને જાહેર જીવનને જુદા રાખવાની એમની આવ‌ડત સાચે જ વખાણવાલાયક છે.